5. Forslag til [adresse] for Favrskov Kommune (Åben)
Tidl. politisk behandling KF-U, 07.04.21, pkt. 2
Forventet sagsgang
KF-U, ØK, BY
Lovgrundlag
SAGENS INDHOLD
Byrådet skal i denne sag tage stilling til forslag til [adresse] for Favrskov Kommune. 
Arbejdet med strategien er struktureret omkring tre temaer med udgangspunkt i de styrkepositioner, som 
Favrskov Kommune har på området:

Kultur, der understøtter dannelse og demokratiforståelse

Kultur, der understøtter inkluderende fællesskaber, leg og læring

Kultur, der understøtter aktive frivillige, foreninger og fællesskaber.
Temaerne har fået konkret form og indhold gennem en inddragende proces, der indeholdt en 
spørgeskemaundersøgelse og en række fokusgruppeinterviews med interessenter indenfor og omkring 
kulturområdet.
Efterfølgende blev besvarelser og interviewmateriale bearbejdet på et åbent arbejdsmøde med 
kulturinteresserede borgere, politikere og interessenter. Som følge af bearbejdningen er de tre temaer 
blevet til fem indsatsområder, med en samlet ambition om at kulturen skal bidrage til, at Favrskov Kommune 
er et godt sted at leve. Kulturstrategiens fem indsatsområder er:

Synlighed og tiltrækning

Sammenhængskraft på tværs

Rammer for kulturen

Kultur for børn og unge

Det særlige i [adresse].
Det fremgår af strategiens indledning, at de overordnede målsætninger kan omsættes til konkrete indsatser 
gennem udarbejdelse af en handleplan. Kulturstrategien er gældende fra 2022 og frem. Forslag til 
Kulturstrategi for Favrskov Kommune er vedlagt sagen. En udgave af forslaget med billeder kan ses via 
dette link [url]
Katja Kristensen erstatter sammen med ”Fritids- og idrætsstrategien” vedtaget 27. oktober 2020 ”Politik for 
Kultur, fritid og Idræt” fra 2009.
VURDERING
Børn og Kultur vurderer, at processen omkring Kulturstrategien med spørgeskema, fokusgruppeinterview 
og arbejdsmøde har vist, at der er stor interesse for at bidrage til udviklingen af strategien.  Børn og Kultur 
vurderer, at opbakningen fra processen skaber et godt udgangspunkt for lokalt ejerskab til og forankring af 
strategiens indsatser.
Sagsnr. EMN-2021-00125
DokID: 2487469
Sagsbehandler pstu
Byråd
30-11-2021 19:00
Besvarelserne af spørgeskemaet viser, at den lokale kultur er vigtig for borgerne. Eksempelvis erklærer 
60% sig enige eller meget enige i udsagnet ”Kulturlivet har betydning for sammenhængskraften i mit 
lokalområde”, mens kun 10 % erklærer sig uenige eller meget uenige. Fællesskabet vægter højt i borgernes 
vurdering af kulturlivet, hvor 68 % erklærer sig enige eller meget enige i udsagnet ”Kulturlivet er en kilde til 
fælles aktiviteter med venner og familie”, mens 79 % erklærer sig enige eller meget enige i udsagnet ”Fælles 
oplevelser med kultur er vigtige for dannelse og demokrati.”
I fokusgruppeinterviews og i spørgeskemaets fritekstfelter har borgerne haft mulighed for at komme med 
konkrete forslag og ideer til kulturstrategien. Et levende musikmiljø, flere kulturaktiviteter i landsbyer og 
forsamlingshuse, flere kreative fritidstilbud til børn og unge, samt kunstruter i naturen, er nogle af de ideer 
og forslag, som borgerne tilkendegiver, at de ønsker sig mere af i fremtiden og som indgår i strategien.
Børn og Kultur vurderer, at forslaget til [adresse] for Favrskov Kommune sætter både ambitiøse og 
realistiske mål for udviklingen på kulturområdet i de kommende år. Dertil vurderes, at strategien i samspil 
med Favrskov Kommunes andre strategier og politikker, kan være retningsgivende i prioritering og 
planlægning af aktiviteter, faciliteter og indsatser for kulturlivet.
ØKONOMI
Kultur- og Fritidsudvalget har afsat 60.000 kr. til udarbejdelse af [adresse]. Det forventes, at hele 
beløbet anvendes.
INDDRAGELSE
Forslaget til [adresse] for Favrskov Kommune er udarbejdet på baggrund af et åbent arbejdsmøde 16. 
juni 2021 i Kultur- og Sundhedscenter InSide med ca. 60 deltagere. På arbejdsmødet bearbejdedes 
materiale indsamlet gennem:

10 fokusgruppe-interview med i alt ca. 40 borgere og interessenter

en spørgeskemaundersøgelse med spørgsmål om borgernes brug af og ønsker til kulturen i [adresse] 
Kommune. 
Spørgeskemaet blev udsendt til ca. 1000 borgere via e-Boks og var samtidigt tilgængeligt for alle via 
Favrskov Kommunes hjemmeside. Undersøgelsen resulterede i besvarelser fra 350 borgere. 
INDSTILLING
Direktøren for Børn og Kultur indstiller til Byrådet:
1.
At godkende forslag til [adresse] for Favrskov Kommune.
BESLUTNING
Kultur- og Fritidsudvalget, 3. november 2021:
Fraværende: Ingen.
Indstilles godkendt.
Økonomiudvalget, 23. november 2021:
Fraværende: Ingen.
Indstilles godkendt. 
Byrådet, 30. november 2021:
Fraværende: Gyda Olesen.
Godkendt.
Bilag
1.
[adresse] for Favrskov Kommune - udkast (2483440)
